Politiske+påvirkningskanaler

Vi kan si at det finnes fire viktige kanaler for innflytelse i vårt politiske system: valg, organisasjons, medie og aksjonskanalen. I et moderne samfunn er kanalene tett knyttet sammen. Det er for eksempel vanskelig å tenke seg en aksjon blir vellykket uten mediedekning. Og det er utenkelig at Stortinget kan gjøre et vedtak om endringer i pensjonsordninger uten at LO's synspunkter blir hørt.


 * __Valgkanalen__**

Det er ingen selvfølge at alle bruker stemmeretten ved valg. Ved stortingsvalget i 2005 var det 77,4 % som stemte. De yngste velgerne er gruppen med lavest deltakelse. En årsak kan være at ungdom synes det er vanskelig å skille mellom partiene. Mange mener også at stemmen deres betyr lite.

Mange nordmenn er medlem av en eller flere organisasjoner som privatpersoner eller gjennom arbeidet sitt. Organisasjoner kan være musikkforeninger, fotballklubber, Natur og Ungdom, Amnesty eller interesseorganisasjoner. Det er store forskjeller på hvor stor innflytelse de ulike organisasjonene har. Dette har nær sammenheng med ressursene deres. Eksempler på ressurser som gir innflytese, er mange medlemmer og den kunnskapen de har på sine områder, slik at de kan legge frem synspunktene sine overfor politikere på en overbevisende måte. Miljøorganisasjoner får innflytelse når sake om forurensing eller dyreliv skal avgjøres. Naturvernforbundet kan for eksempel legge press på politikerne for å bevilge mer til kollektivtrafikk eller for å hindre at skog blir hogd ned.
 * __Organisasjonskanalen__**

Organisasjonene får ofte innflytelse ved at de er med i //høringsrunder.// Forslag til nye lover blir sendt ut til organisasjoner som kan bli berørt av saken. De får da anledning til å uttale seg og komme med forslag til endringer før loven blir vedtatt i Stortinget.

Aviser, blader, radio, tv og internett er en del av hverdagen vår. Massemediene er en viktig kanal for politisk påvirkning. De formidler informasjon og meninger gjennom leserinnlegg, intervjuer eller politiske utspill. Mediene kan påvirke virkeligheten gjennom å vinkle en sak på en bestemt måte og avgjøre hvilke meninger, overskrifter og bilder som skal brukes. De setter saker på dagsordenen ved å velge ut saker de ønsker å fokusere på, for eksempel de eldre eller tilstanden i norske skoler.
 * __Mediekanalen__**

Det at mediene tar opp en sak, gir dem makt. Ofte blir politikerne tvunget til å følge opp en sak som mediene har tatt tak i.


 * __Aksjonskanalen__**

Noen ganger tar politikerne beslutningen som folk oppfatter som urimelige eller feil. Noen ganger er sakene så viktige at folk engasjerer seg utover det å bruke stemmeretten. Da er aksjoner et vanlig virkemiddel. Aksjoner kan være alt fra underskriftskampanjer og demonstrasjoner til ulovlige aksjoner som å lenke seg fast til en gravemaskin eller binde seg fast til en fabrikkpipe. Målet er å bli sett og hørt og få medieoppmerksomhet. Dersom gruppen ikke blir lagt merke til og saken ikke får noen medieoppmerksomhet, har aksjonistene ikke oppnådd det som de ville.